b'\n_START_ARTICLE_\nBleach (manga)\n_START_PARAGRAPH_\nBleach (\xe3\x83\x96\xe3\x83\xaa\xe3\x83\xbc\xe3\x83\x81, Bur\xc4\xabchi) er en japansk tegneserie, manga, skrevet og illustrert av Tite Kubo. Den startet i det ukentlige japanske mangabladet \xc2\xabShonen Jump\xc2\xbb i august 2001._NEWLINE_Serien handler om femten \xc3\xa5r gamle Ichigo Kurosaki, en skoleelev med evnen til \xc3\xa5 se \xc3\xa5nder(sjeler). Serien f\xc3\xb8lger ogs\xc3\xa5 Rukia Kuchiki, en shinigami (d\xc3\xb8dsgud, sjelesanker, medium). I starten av serien er fokuset p\xc3\xa5 disse to figurene, men etterhvert som serien utviklet seg, g\xc3\xa5r den dypere inn i sjelesankernes verden._NEWLINE_Serien er ogs\xc3\xa5 blitt tegnefilm, anime, p\xc3\xa5 fjernsyn. Det er ogs\xc3\xa5 laget to OVA-er (original video animation), Fire animerte filmer, fem musikaler, ett kortspill og en rekke videospill. Animeen er n\xc3\xa5 366 episoder er ca. 23 minutter hver. Serien er blant de mest popul\xc3\xa6re seriene i USA.\n_START_SECTION_\nHandling\n_START_PARAGRAPH_\nSerien starter med at Rukia Kuchiki befinner seg p\xc3\xa5 Ichigo Kurusakis soverom, og blir overrasket n\xc3\xa5r hun finner ut at Ichigo kan se henne, siden vanlige mennesker ikke kan se d\xc3\xb8dsguder. Midt i samtalen blir de avbrutt av at begge merker at en hollow(en ond \xc3\xa5nd) er i n\xc3\xa6rheten. Rukia pr\xc3\xb8ver \xc3\xa5 bekjempe hollow-en, men blir alvorlig skadd. For at Ichigo skal ha en sjanse til \xc3\xa5 sl\xc3\xa5 hollow-en, og dermed redde familien sin fra den, lar hun Ichigo f\xc3\xa5 l\xc3\xa5ne hennes krefter. Meningen var at han kun skulle f\xc3\xa5 nok til \xc3\xa5 bekjempe hollow-en, men i stedet absorberer han ubevisst alle hennes krefter, noe som gj\xc3\xb8r at han vinner over hollow-en._NEWLINE_Neste dag dukker Rukia opp p\xc3\xa5 Ichigos skole som utvekslingsstudent. Siden hun er i en gigai (en kunstig menneskekropp), kan hun bli sett av alle, og virker som et ordin\xc3\xa6rt menneske. Siden Ichigos sjel var s\xc3\xa5 sterk at den absorberte alle hennes krefter, kan hun ikke dra tilbake til sin egen verden, Soul Society (\xe5\xb0\xb8\xe9\xad\x82\xe7\x95\x8c\xef\xbc\x88\xe3\x82\xbd\xe3\x82\xa6\xe3\x83\xab\xe3\x83\xbb\xe3\x82\xbd\xe3\x82\xb5\xe3\x82\xa8\xe3\x83\x86\xe3\x82\xa3\xef\xbc\x89, S\xc5\x8dru Sosaeti). Mens hun venter p\xc3\xa5 at hun skal f\xc3\xa5 tilbake kreftene sine, m\xc3\xa5 hun bo i menneskenes verden, og Ichigo m\xc3\xa5 gj\xc3\xb8re Rukias jobb, som g\xc3\xa5r ut p\xc3\xa5 \xc3\xa5 bekjempe hollow-er og guide sjeler til Soul Society.\n_START_SECTION_\nKarakterer\n_START_PARAGRAPH_\nAlle karakterene i Bleach er \xc2\xabsjeler\xc2\xbb. Levende mennesker har sjelene i kroppene sine, mens sjeler utenfor kroppen har dem i en form laget av \xc3\xa5ndepartikler (\xe9\x9c\x8a\xe5\xad\x90, reishi). Disse formene imiterer menneskelig anatomi, men de eldes saktere og lever derfor lengre. Det er mange forskjellige typer \xc3\xa5nder i Bleach, med hvert sitt visuelle tema og hver sin kampteknikk.\n_START_SECTION_\nNoen ord og begreper\n_START_PARAGRAPH_\nZanpakut\xc5\x8d = Shinigamienes sverd._NEWLINE_Shikai = Den andre formen til Shinigamienes zanpakut\xc5\x8d._NEWLINE_Bankai = Den ultimative formen til Shinigamienes zanpakut\xc5\x8d._NEWLINE_Soul Society = Soul Society er stedet hvor d\xc3\xb8de menneskers sjeler kommer til (hvis de ikke blir til hollow), og det er ogs\xc3\xa5 her shinigamiene befinner seg._NEWLINE_Reiatsu = Det spirituelle trykket som enhver rase av bleach-karakterene utstr\xc3\xa5ler.'